किन्नरों के इनाम की राशि तय करें, जिससे न हों झगड़े
किन्नरों द्वारा शादी समारोह व अन्य खुशी के मौकों पर मांगी जाने वाली इनाम की राशि अब हद से ज्यादा बढ़ती जा रही है। इसे लेकर सोमवार को मांग उठी है कि इनकी राशि को फिक्स कर दिया जाए कि ये उससे ज्यादा इनाम किसी से नहीं मांगेंगे। यह मांग आज कलेक्टोरेट में आयोजित शांति समिति की बैठक में भारतीय जनता पार्टी के वरिष्ठ नेता व पूर्व पार्षद देवीराम उपाध्याय व उनके समर्थकों ने उठाई। जिसमें कहा कि किन्नरों की इनाम की राशि से समाज संकट में है। जिसके संबंध में एसपी विनीत खन्ना ने कहा कि किन्नरों के मुखिया से बात करेंगे। राशि को इस स्तर पर तय करेंगे कि किसी को परेशानी न हो। एसपी की बात से भाजपा नेता व उनके समर्थक संतुष्ट हुए। क्योंकि वे खुद भी चाहते हैं कि इनाम बंद न हो, बल्कि न्यूनतम हो।
पहली बार उठा मामला
इस तरह का मामला किसी बैठक में पहली बार उठा है। शांति समिति की बैठक में जहां प्रशासनिक व पुलिस अधिकारी मौजूद थे, वहीं गणमान्य नागरिक व विभिन्न समाजों के प्रतिनिधि भी इस बैठक में आए थे। इस संबंध में दिए गए आवेदन पर पूर्व पार्षद उपाध्याय समेत सुनील उपाध्याय, अरविंद तोमर, आदर्श उपाध्याय, नीरज सिंह, जवाहर सिंह यादव, सुभाष तोमर, सत्यनारायण मुदगल, आशुतोष मुदगल, हरेंद्र सिंह कुशवाह, नीरज शर्मा के दस्तखत हैं।
--------
बद््दुआ लगने से डरता है समाज
किन्नरों को उनकी मुंहमांगी राशि इनाम के रूप में न देने के मामले में पूर्व पार्षद उपाध्याय ने कहा है कि समाज किन्नरों की बद््दुआ से डरता है। समाज में इस ओर भय व्याप्त है कि किन्नर अगर खुश होकर नहीं गए और बद््दुआ दे गए तो बहू के बच्चा नहीं होगा, अन्य अहित भी हो जाएगा। इसलिए लोग किसी भी तरह किन्नरों को खुश करने को मजबूर होते हैं। ऐसे में गरीब परिवार अत्यधिक संकट में आ जाते हैं।
इसलिए फिक्स होना चाहिए इनाम की राशि
पूर्व पार्षद उपाध्याय ने कहा कि शादी समारोह में किन्नरों द्वारा इतनी राशि मांगी जाती है (कम से कम 11 हजार रुपए) कि आयोजक संकट में पड़ जाते हैं। राशि देने में देर होने पर वे माहौल खराब कर देते हैं।
बालक के जन्म पर भी किन्नरों द्वारा लोगों के घर आकर खुशी के अवसर पर मुंहमांगी रकम मांगी जाती है। लोग 500 रुपए भी देते हैं तो वह नहीं लिए जाते। 5100 रुपए से कम इनाम तो किन्नर लेते ही नहीं हैं।
जब किसी के घर नव वधु आती है तो किन्नर इनाम मांगने आ जाते हैं। फिर वे सीधे-सीधे 11 हजार की मांग करते हैं। कहते हैं दहेज मिला है, बहू मिली है तो हमारा इनाम भी पूरा दीजिए।
पहली बार
हद से ज्यादा इनाम नहीं
किन्नरों को इनाम मिलना हद से ज्यादा न दिया जाए कि लोगों को वह राशि देने में कष्ट हो और किन्नर भी खुश रहें। देवीराम उपाध्याय, पूर्व पार्षद मुरैना
मुखिया से बात करेंगे
किन्नर समाज द्वारा खुशी के अवसर पर मांगे जाने वाले इनाम को कम करने की बात आई है। इस बारे में किन्नर समाज के मुखिया से बात की जाएगी। समस्या का समाधान करेंगे। विनीत खन्ना, एसपी मुरैना
hin_Deva hin_Deva hin_Deva hin_Deva unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva